་གཉིས་གཡོན་དུ་བཞག རྡོར་དྲིལ། དགང་བླུགས། ཀུ་ཤ་རྣམས་མདུན་དུ་བཞག དེ་དང་ཐབ་ཀྱི་བར་དུ་མེ་སྒྲིབ་ཅིག་བཞག
གོ། །དེ་ནས་ཟླ་བ་ཡར་ངོའི་སྲོད་ཀྱི་དུས་ལ་བབ་པ་དང༌། སྒྲུབ་པ་པོ་ཁྲུས་བྱས། ལུས་དྲི་ཞིམ་པོས་བྱུགས། ཆས་གོས་དཀར་པོ་གྱོན། རིན་པོ་ཆེའི་རྒྱན་སྣ་ཚོགས་པས་བརྒྱན་ལ། རྣམ་སྣང་གི་གཞི་ལུས་བྱས་པའི་རྣལ་འབྱོར་
གཅིག་ལྡན་ནམ། རྣལ་འབྱོར་ཆེན་པོ་གང་རུང་བྱས་ལ། རྡོ་རྗེ་གཙུག་ཏོར་གྱི་སྔགས་རྒྱས་སྤྱི་གཙུག་ཏུ། ཁྲོ་བོ་རྡོ་རྗེ་གཙུག་ཏོར་སྔོན་པོ་གཡས་གཙུག་ཏོར་འཛིན་པ། གཡོན་སྡིགས་མཛུབ་ཅན་བསྐྱེད་ལ་བསྲུང༌། གཏམ་གཞན་
མི་སྨྲ་བར་འཇམ་ཞིང་བདེ་བའི་སྟན་དཀར་པོ་ལ་པདྨའི་འདུག་སྟངས་ཀྱིས་འདུག་ལ། ལས་ཐམས་ཅད་པའི་ཆུ་སྣོད་ནས་ལག་པ་གཡས་པས་ཀུ་ཤའི་ཆུན་པོས་ཆུ་བླངས་ནས་རྡོ་རྗེ་གནོད་སྦྱིན་དང༌། རྡོ་རྗེ་རྩེ་མོའི་སྔགས་བཟླས་
177

སྦྱིན་སྲེག་ཆོས་སྐོར་
པས། ཐབ་དང་། བསྲེག་རྫས་དང་། མཆོད་རྫས། དགང་བླུགས། རྡོ་རྗེ་དྲིལ་བུ་རྣམས་བསངས། དམ་ཚིག་གསུམ་བཟུང་སྟེ་མེ་སྦྱང་བར་བྱ་སྟེ། རྡོ་རྗེ་གནོད་སྦྱིན་གྱི་ལས་རྒྱ་དང་སྔགས་ཀྱིས་རྒྱུན་བཞག་གི་མེའམ། དགོན
པ་ནས་བྱུང་བའི་མེ་སྦྱངས་ལ། ཀུ་ཤའི་རྩེ་མོས་བསང་ཆུའི་སྣོད་ནས་བླངས་ཏེ། ལན་གསུམ་དུ་གཡས་ནས་བསྐོར་བས་བསང་གཏོར་བྱས་ལ། གཙང་ལ་སྐམ་པའི་རྩ་དང་བཅས་པ་ཐབ་ཏུ་བཅུག་རེེ། ཨོྃ་བཛྲ་ཛྭ་ལ་ཧཱུཾ། ཞེས་
བརྗོད་ཅིང་རླུང་གཡབ་ཀྱིས་མེ་སྦར་ཞིང༌། རྩ་རིག་གམ་རང་གི་སྙིང་པོ་ལན་བདུན་བཟླ་ཞིང་། མར་བླུགས་གཟར་བདུན་བླུགས་ལ་མེ་གསོའོ། །ཨོཾ་བཛྲ་སཏྭ་ཨ་ཞེས་བཟླས་པའི་ཀུ་ཤ་གསར་པ་སྔོ་ལྗང་མ་གས་ཤིང་འདབ་མ་མ་
གྲུ་གས་པ། ཧ་ཅང་ཡང་མི་རིང་བས་ཐབ་ཀྱི་ཁ་ཁྱེར་རང་གི་གཡོན་ངོས་ནས་རིམ་གྱིས་རྩེ་མོ་ཤར་དུ་བསྟན་པ་དང་ལྷོ་དང་ནུབ་དང་བྱང་དུ་བསྟན་པ་དང་སྔ་མའི་རྩེ་མོ་ཕྱི་མའི་རྩ་བས་ནོན་པ་དང༌། དེ་ནས་དེ་བས་ཅུང་ཚན་ཆེ་བ་
དབུས་སྦོམ་ལ་རྩེ་མོ་ཕྲ་བར་བྱས་པ་རྩེ་མོ་ཤར་དུ་བསྟན་པས་ཐབ་ཀྱི་ཁ་ནས་གཡོག་གོ། །དེ་ནས་ཨ་ཀཱ་རོས་ཐབ་སྟོང་པར་བསྒོམ། སྟོང་པའི་ངང་ལས་རང་གི་སྙིང་པོ་བརྗོད་ནས་དེ་ཞུ་བ་ལས་ཡེ་ཤེས་ཀྱི་ཐབ་ཁུང་བྲིས་པ་བཞིན་དུ་
བསྐྱེད། སྔར་མཚན་མ་བཀོད་པ་རྣམས་སྐད་ཅིག་གིས་ལྷར་བསྐྱེད་ལ། བར་ཆད་བསྲུང་ཞིང་ལས་བྱེད་པར་བསམ། དེའི་དབུས་སུ་རཾ་ལས་མེའི་དཀྱིལ་འཁོར་གྲུ་གསུམ་གྱི་དབུས་སུ། ཨོཾ་ལས་བྱུང་བའི་པདྨ་དཀར་པོའི་སྟེང་
178

ཉི་ཤུ་ཐམ་པ་
আ
།དུ། ཡི་གེ་རཾ་ལས་བྱུང་བའི་མེ་ལྷ། གོས་དཀར་པོ་གྱོན་པ། རིན་པོ་ཆེའི་རྒྱན་གྱིས་བརྒྱན་པ། པདྨའི་འདུག་སྟངས་ཀྱིས་འདུག་པ། མེ་འབར་བའི་ཕྲེང་བ་ཅན། ཕྱག་བཞིའི་གཡས་གཉིས་ན་པདྨ་
དང་ནོར་བུ། གཡོན་གཉིས་ན་རིལ་བ་དང་དབྱུག་པ་ཐོགས་པ་བསྐྱེད་ལ། རང་ཁྲོ་བོ་ཁམས་གསུམ་རྣལ་རྒྱལ་གྱི་ང་རྒྱལ་དུ་འཕོས་ཏེ། འདོད་པའི་རྒྱལ་པོའི་ཕྱག་རྒྱ་བཅས་ལ། ཧཱུྃ་ཊ་ཀྐི་ཛཿ ཞེས་བརྗོད་པས། འཇིག་རྟེན་གྱི་
ཤར་ལྷོ་ན་ཡོད་པའི་མེ་ལྷ་སྤྱན་དྲངས་པར་བསམ་ཞིང༌། ཨོཾ། ཚུར་གཤེགས་ཚུར་གཤེགས་འབྱུང་པོ་ཆེ། །ལྷ་ཡི་དྲང་སྲོང་བྲམ་ཟེ་མཆོག །བསྲེག་བླུགས་ཞལ་ཟས་བཞེས་སླད་དུ། །འདིར་ནི་ཡང་དག་བསྙེན་པར་
མཛོད། །ཅེས་པས་སྤྱན་དྲངས་ལ། རྡོ་རྗེ་ལྕགས་ཀྱུ་ལ་སོགས་པའི་སྔགས་རྒྱས་དམ་ཚིག་པ་ལ་དགུག་གཞུག་བཅིང་དབང་དུ་བྱ། རྡོ་རྗེ་གནོད་སྦྱིན་གྱི་སྔགས་རྒྱས་ཕྱི་འབྲང་གི་བགེགས་བསལ། རྡོ་རྗེ་བསྲུང་བའི་སྔགས་རྒྱས་
བསྲུང་བ་བྱ། རྡོ་རྗེ་ཁུ་ཚུར་གྱི་སྔགས་རྒྱས་ཕྱོགས་བཅུ་ཐམས་ཅད་རྡོ་རྗེའི་ར་བ་བར་མཚམས་མེད་པ་དང༌། དེའི་ཕྱི་རོལ་མེ་རིས་བསྲུངས་པར་བསམ་ལ། རང་གཞི་ལུས་སུ་བསྒྱུར་ལ། རྡོ་རྗེ་ཐལ་མོ་ཁ་གྱེན་དུ་ཕྱེ་ལ་མེ་ལྷ་རང་
གི་སྔགས་ཀྱིས་མཆོད་ཡོན་ཕུལ། གདན་བསྟབས་ལ། ཨོཾ་པྲ་ཝ་ར་སད་ཀཱ་ར་པྲ་ཏཱིཙྪ་སྭཱཧཱ། ཞེས་པའི་སྔགས་དང༌། གཡས་པའི་རྡོ་རྗེ་ཁུ་ཚུར་གྱི་མཐེ་བོ་དང་མཛུབ་མོས་མེ་ཏོག་བླངས་ཏེ། སོར་མོ་གཞན་རྣམས་བརྐྱངས་
179

སྦྱིན་སྲེག་ཆོས་སྐོར་
ལ། ཞབས་བསིལ་གྱི་ཕྱག་རྒྱས་ཞབས་བསིལ་དབུལ་ལོ། །དེ་ནས་གཡོན་རྡོ་རྗེ་ཁུ་ཚུར། གཡས་དེ་བཞིན་གཤེགས་པའི་ཁུ་ཚུར་བྱས་པའི་ཕྱིའི་རྡོ་རྗེའི་རིགས་ཀྱི་ཁུ་ཚུར་གཉིས་བཅིངས་ལ། དེ་ནས་གཡས་པའི་སོར་མོ་རྣམས་
བརྐྱང་བ་མེ་འབར་བ་ལྟར་བྱས་པའི་མེ་ལྷའི་དམ་ཚིག་གི་ཕྱག་རྒྱ་བཅིངས་ལ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཡ་སརྦ་བྷསྨི་ཀུ་རུ། སརྦ་དུཉྩཾ་ཧཱུྃ་ཕཊ། ཅེས་པའི་མེ་ལྷའི་སྔགས་ལ་དྲྀ་ཤྱ་བཏགས་ལ་བརྗོད་དེ། ཡེ་ཤེས་པ་མདུན་
དུ་བལྟ། ཛཿཧཱུྃ་བཾ་ཧོཿ ཞེས་པས་དགུག་གཞུག་བཅིང་དབང་དུ་བྱ། ས་མ་ཡ་སྟཱཾ་ཞེས་པས་རྒྱབ་ཏུ་ཟླ་བའི་དཀྱིལ་འཁོར་བསྐྱེད། ས་མ་ཡ་སྟཱཾ་ཨ་ཧཾ་ཞེས་པས་མེ་ལྷའི་སྐུར་གསལ་བར་བསྒོམས་ལ། མེ་ལྷའི་སྔགས་ལན་གསུམ་
བརྗོད་དེ། རྣམ་རྒྱའོ། །ལྕེ་ལ་རྡོ་རྗེ་དཀར་པོའི་ལྟོ་བ་ལ། ཨོཾ་ཛྭ་ལ་ཛྭ་ལ་ཧཱུྃ་ཕཊ། ཅེས་པ་དགོད་དེ། ཆོས་རྒྱའོ། །སྙིང་གར་ཨ་ལས་བྱུང་བའི་སྣ་ཚོགས་རྡོ་རྗེ་བསམ་ལ། གར་སྔོན་དུ་འགྲོ་བའི་ཕྱག་རྒྱ་ཆེན་པོ་ཕྱག་མཚན་མེད་
པ་ནི། ལས་རྒྱའོ། །སྙིང་གར་ཡི་གེ་ཧཱུྃ་ལས་ཟླ་བ་རྡོ་རྗེ་བསམ་ལ། གར་མེེད་པའི་ཕྱག་རྒྱ་ཆེན་པོ་ཕྱག་མཚན་ཅན་ནི། ཕྱག་ཆེན་ཏེ། ཕྱག་རྒྱ་བཞིས་རྒྱས་བཏབ་ལ། ཨོྃ་བཛྲ་རཏྣ་ཨ་བྷི་ཥིཉྩ་མཾ་ཞེས་བྱ་བ་དང༌། རྡོ་རྗེ་རིན་ཆེན་
གྱི་ཕྱག་རྒྱས་རྡོ་རྗེ་རིན་པོ་ཆེའི་ཅོད་པན་དང༌། ཨོཾ་ཊུ་གིས་དར་དཔྱངས་ཀྱིས་དབང་བསྐུར་ལ། ཨོཾ་བཛྲ་ས་མ་ཡ་གྲིཧྞ་བནྡྷ་ས་མ་ཡ། བཛྲ་སཏྭ་ས་མ་ཡ། མ་ནུ་སྨ་ར་སརྦ་ཏ་ཐཱ་ག་ཏ་ས་མ་ཡ་སྟཱཾ། ཌི་ཎྷོ་མེ་བྷ་ཝ། སྠི་ཏོ་མེ་བྷ་
180

আ
།ཝ། ཨ་ཧ་ཏྱོ་མེ་བྷ་ཝ། ཨ་པྲ་ཏི་ཧ་ཏྱོ་མེ་བྷ་ཝ། སརྦ་ཀརྨ་སུ་ཙ་མེ་ཙིཏྟཾ་ཤྲི་ཡཾ་ཀུ་རུ་ཧ་ཧ་ཧ་ཧ་ཧཱུཾ། ཞེས་པ་དང༌། ཁྲོ་བོ་ཏི་རིནྟི་ཏི་རིའི་ཕྱག་རྒྱ་བཅིང༌། ཡང༌། རྡོ་རྗེ་འདི་ནི་རྡོ་རྗེ་ཆེ། །སངས་
རྒྱས་ཀུན་གྱི་བྱིན་གྱིས་བརླབས། །དམ་ཚིག་འདི་ལས་འདས་ན་ནི། །རིགས་རྣམས་མྱུར་དུ་ཐལ་བར་རློག །ཨོཾ་ཧ་ན་ས་མ་ཡ་ཧཱུྃ་ཕཊ། ངས་སྨྲས་པ་དེ་བྱ་དགོས་སོ། །ཞེས་དམ་ཚིག་བསྒྲགས་ཏེ། རྡོ་རྗེ་བསྡམས་པ་ལས་གུང་
མོ་གཉིས་གཤིབས་ཏེ་བསྒྲེང་བའི་རྒྱབ་ཏུ་མཛུབ་མོ་གཉིས་རྩེ་བཀུག་པ་སྦྱར། མཐེ་བོང་མཐེ་ཆུང་གཉིས་གཤིབས་ཏེ་བསྒྲེང་བ་རྡོ་རྗེ་རྣོན་པོའི་ཕྱག་རྒྱ་དང་བཅས་པས་དམ་ཚིག་ལ་བཞག་གོ། །དེ་ནས། ཨོྃ་བཛྲ་བནྡྷ་བཾ་ཞེས་བརྗོད་
ཅིང་བསྲུང་བའི་ཕྱག་རྒྱ་སྙིང་གར་རྡོ་རྗེ་བསྡམས་ཏེ་བཅིར་བ། བཀའ་བསྒོ་བའི་ཕྱག་རྒྱ་བཅས་ལ། བདག་གི་མངོན་པར་འདོད་པའི་བྱ་བ་མཛོད་ཅིག ཅེས་རང་གི་དམ་ཚིག་ལ་ངེས་པར་སྦྱར་ལ། མཆོད་ཡོན་ཕུལ་ནས། ལས་
ཐམས་ཅད་པའི་ཆུ་སྣོད་ནས་རྡོ་རྗེ་གནོད་སྦྱིན་བཟླས་པའི་ཆུས་ལན་གསུམ་དུ་བསངས། གཡས་པའི་རྡོ་རྗེ་ཁུ་ཚུར་གྱི་མཐེ་བོས་རང་གི་མཛུབ་མོའི་རྩེ་མོ་མནན་ལ་ཕྱེ་བའི་ཕྱག་རྒྱ་དང༌། མེ་ལྷའི་སྔགས་ཀྱིས་ལས་ཐམས་ཅད་པའི་ཆུ་
སྣོད་ནས་མེ་ལྷའི་ལག་ཏུ་འཐོར་འཐུང་ལན་གསུམ་དབུལ། ཉེར་སྤྱོད་ལྔ་དང་སྒེག་སོགས་བརྒྱད་ཀྱིས་མཆོད། མེ་ལྷའི་ལྕེ་དང་དགང་གཟར་བླུགས་གཟར་གྱི་ཁ་ལ་རང་གི་ལྷའི་ས་བོན་བཀོད་དེ། ལག་པ་གཉིས་དེ་བཞིན་གཤེགས་
181

སྦྱིན་སྲེག་ཆོས་སྐོར་
པའི་ཁུ་ཚུར་ལས་གཡོན་མཛུབ་མོ་བསྒྲེང་བ་བྱང་ཆུབ་མཆོག་གི་ཕྱག་རྒྱས་དགང་བླུགས་བཟུང་ལ། པུས་མོ་གཉིས་ཀྱི་བར་དུ་ལག་པ་བཞག་ནས་དགང་བླུགས་གསུམ་མེའི་ལྷའི་ཞལ་ཅུང་ཟད་གདངས་པའི་ཞལ་དུ་སྔར་གྱི་མེ་ལྷའི་
སྔགས་སམ། ཨོཾ་ཨགྣ་ཡེ་ཨ་དི་བྱ། ཨཱ་དི་བྱ། ཨཱ་བི་ཤྭ ཨཱ་བི་ཤ མཧཱ་ཤྲི་ཡེ་ཧ་བྱ་ཀ་བྱ་བ་ཧཱ་ན་ཡ་སྭཱཧཱ། ཞེས་པའི་སྔགས་ཀྱིས་ཕུལ་ལ། མཚན་མ་བརྟག་ཅིང་ངན་ན། སྔར་བཞིན་དུ་བསང་གཏོར་བྱས་ཏེ་རྡོ་རྗེ་གནོད་
སྦྱིན་གྱི་སྔགས་རྒྱས་བསྲུངས་ལ། ཨོྃ་བཛྲ་ཀྲོ་ངྷ་ཁཱ་ད་ཁཱ་ད་ཧཱུྃ་ཕཊ། ཅེས་དགང་བླུགས་ལན་བདུན་ཕུལ་ལ། སྔར་བཞིན་དུ་འཐོར་འཐུང་ལན་གསུམ་བྱའོ། །ཡང་དགང་བླུགས་གསུམ་མམ་བདུན་དབུལ་ལོ། །དེ་ནས་དང་པོར་
ཡམ་ཤིང༌། དེ་ནས་མར། དེ་ནས་ཏིལ། དེ་ནས་ཡུངས་ཀར་ལ་སོགས་པ་ཅི་རྙེད་པ་རྣམས་མེ་ལྷ་ཉིད་ཀྱིས་འབུལ་བའམ། ཡང་ན་གཞུང་གཞན་ནས་འབྱུང་བ་བཞིན། རྫས་སོ་སོའི་སྔགས་ཀྱིས་དབུལ་ཏེ། བྱེད་པར་སྤྲོ་
ན། ཨོཾ་བཛྲ་ཡཱ་ཛྙཱ་ཡ་སྭཱཧཱ། ཡམ་ཤིང་གིས་གཟི་བརྗིད་སྒྲུབ་པར་བྱེད་པ་ཡིན་པས་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་སྤེལ་ཚིག་ཏུ་སྦྱར། གཞན་ལའང་དེས་འགྲེའོ། །ཨོཾ་ཨགྣི
ཡེ་སྭཱཧཱ། འབྱོར་པ་ཐམས་ཅད་ནི། མར་གྱིའོ། །ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱཧཱ། སྡིག་པ་ཐམས་ཅད་ཏིལ་དང༌། བགེགས་ཐམས་ཅད་ཡུངས་ཀར་གྱྀའོ། །ཨོཾ་བཛྲ་ཨཱ་ཡུ་ཥེ་སྭཱཧཱ། ཚེ་འཕེལ་བ་ལ་དུར་བའི་འོ། །ཨོཾ་སརྦ་
182

আ །སཾ་པ་དེ་སྭཱཧཱུཾ། བདེ་བ་ཐམས་ཅད་ཞོ་ཟན་དང༌། འབྲས་ཆན་ལ་སོགས་པ་ཟས་མཆོག་གི་གོང་བུའི་འོ། །ཨོཾ་བཛྲ་པུཥྤ་ཡེ་སྭཱཧཱ། དོན་གྲུབ་པ་ལ་འབྲས་མ་ཉམས་པའི་འོ། །ཨོཾ་བཛྲ་མཧཱ་བེ་ག་ཡ༷་
སྭཱཧཱ། མྱུར་བའི་ཤུགས་ནས་ཀྱིའོ། །ཨོྃ་བཛྲ་གྷསྨ་རི་ཡེ་སྭཱཧཱ། ནད་མེད་པ་གྲོའི་འོ། །ཨོཾ་མཧཱ་བ་ལཱ་ཡེ་སྭཱཧཱ། སྟོབས་ཆེན་པོ་སྣ་མ་མ་ཤའི་འོ། །ཨོཾ་བཛྲ་བི་ཛཱ་ཡེ་སྭཱཧཱ། ནོར་དང་འབྲུ་ཕུན་སུམ་ཚོགས་པ་སོ་བ་ཡིའོ། །ཨོཾ་
ཨཾ་པྲ་ཏི་ཧ་ཏ་བཛྲ་ཡེ་སྭཱཧཱ། མི་མཐུན་པའི་ཕྱོགས་ཀྱིས་མི་ཚུགས་པ་ལ་ཀུ་ཤའི་འོ། །རྫས་ལྷག་མ་རྣམས་མེ་ལྷ་ཉིད་ཀྱི་སྔགས་ཀྱིས་དབུལ། སོ་སོའི་མཐར་སྤེལ་ཚིག་དང་བཅས་པ་བརྗོད་དོ། །དེ་ལ་ཡམ་ཤིང་དང་དུར་བ་དང་ཀུ་
ཤ་རྣམས་ནི། ལག་པས་དབུལ་ཏེ། ཞུ་བའི་རྫས་རྣམས་ཞལ་དུ། ཞོ་དང་འབྲས་ཆན་དང་ཏིལ་ལ་སོགས་པ་རྣམས་ཕྱག་ཏུ། མེ་ཏོག་དབུལ། དྲི་ཐུགས་ཀ་ལ། ཡམ་ཤིང་དང་འདུག་པ་ལ་སོགས་པ་འོད་ཀྱི་དཀྱིལ་འཁོར་
ལ། མཆོད་ཡོན་མདུན་དུ་བཟེད་ཞལ་དུ་བླུགས། མར་མེ་མདུན་དུ། ཞབས་བསིལ་ཞབས་ལ་དབུལ་ལོ། །དེ་ནས་འཐོར་འཐུང་དང་བསང་གཏོར་བྱས་ལ། སྐབས་གཞན་དུ་མེ་ལྷ་འབར་བའི་རྣམ་པར་གྱུར་པའམ། ལྷོ་ཤར་གྱི་
ཕྱོགས་སུ་དབང་པོའི་ཚུལ་དུ་བཞུགས་པ་བཤད་མོད་ཀྱི། སྐབས་འདིར་མེ་ལྷའི་མདུན་དུ་ཧྲིལས་པདྨ་དཀར་པོ་འདབ་མ་བརྒྱད། དེའི་ལྟེ་བར་ས་མ་ཡ་ཨས་ཟླ་བའི་དཀྱིལ་འཁོར། དེའི་སྟེང་དུ་ཨོཾ་ལས་ཀུན་རིག་བསྐྱེད། རྡོ་རྗེ་
183

སྦྱིན་སྲེག་ཆོས་སྐོར་
བསྡུ་བའི་སྔགས་རྒྱས་ཡེ་ཤེས་པ་སྤྱན་དྲངས། མཚན་བརྒྱ་རྩ་བརྒྱད་པས་བསྟོད། སྒོ་བ་བཞིའི་སྔགས་རྒྱས་གདུག་བཞུག་བཅིང་དབང་དུ་བྱ། རྡོ་རྗེ་གནོད་སྦྱིན་གྱི་སྔགས་རྒྱས་ཕྱི་འབྲང་གི་བགེགས་ཚར་བཅད། རྡོ་རྗེ་ཁུ་ཚུར་གྱི་
སྔགས་རྒྱས་སྒོ་བཅད། རྡོ་རྗེ་བསྲུང་བའི་སྔགས་རྒྱས་བསྲུངས་ནས། མཆོད་ཡོན་དང་ཞབས་བསིལ་ཕུལ་ལ། ཕྱག་རྒྱ་བཞིས་རྒྱས་གདབ། རྡོ་རྗེ་རིན་ཆེན་གྱི་སྔགས་རྒྱས་དབང་བསྐུར། ཨོཾ་ཊཾ་གིས་དར་དཔྱངས་
བཅིངས། ཉེར་སྤྱོད་ལྔ་དང་སྒེག་སོགས་བརྒྱད་ཀྱིས་མཆོད། བྱིན་གྱིས་བརླབ་པའི་ཕྱག་བཞི་བྱ། མཆོད་ཡོན་དང༌། འཐོར་འཐུང་དང༌། བསང་གཏོར་བྱ། དེ་ནས་གཞན་གྱི་དོན་དུ་བྱེད་ན། ཀུན་རིག་གི་མདུན་དུ་ཟླ་བའི་
དཀྱིལ་འཁོར་ལ་བསྒྲུབ་བྱ་བཞག རང་གི་དོན་དུ་བྱེད་ནའང་ཀུན་རིག་གི་མདུན་དུ་ཟླ་བའི་དཀྱིལ་འཁོར་ལ་འདུག་པར་མོས་ནས། བཅོམ་ལྡན་འདས་ཀྱིས་ཐུགས་རྗེ་ཆེན་པོས་བདག་གམ་གཞན་འདིའི་སྡིག་པ་དང་སྒྲིབ་པ། ནད་
དང་གདོན་ལ་སོགས་པ་ཞི་བར་མཛད་དུ་གསོལ། ཞེས་གསོལ་བ་དྲག་ཏུ་བཏབ་པས་དེའི་ཐུགས་ཀ་ནས་འོད་ཟེར་དཀར་པོ་ལྕགས་ཀྱུ་ལྟ་བུ་བྱུང་སྟེ། སྡིག་སྒྲིབ་ནད་གདོན་ཉེས་པ་ཐམས་ཅད་དྲངས་ནས་ཤིན་ཏུ་རིང་པོར་དོར་བར་
བསམ་ཞིང༌། དེ་དག་ཕྱིས་མི་འབྱུང་བའི་དོན་དུ་རྡོ་རྗེ་བསྲུང་བའི་སྔགས་རྒྱས་གོ་བསྒོན་ཏེ་སྦ་བར་བྱ། དཔེ་ཁ་ཅིག་ནས་སྦར་བར་བྱ། ཞེས་པ་ལྟར་ན། སྡིག་སྒྲིབ་ཐམས་ཅད་བསྲེག་རྫས་ལ་ཐིམ་པར་བསྒོམས་ནས་མེ་སྤར་བར་
184

আ
།བྱའོ། །དེ་ནས་མེ་ལྷའི་ལྟོ་བར་པད་ཟླ་ལ་ཀུན་རིག་སྤྱན་དྲངས་ནས་བཞུགས་པར་བསྒོམས་ལ། བཅོམ་ལྡན་འདས་ཀྱི་ལྗགས་དང་དགང་བླུགས་ཀྱི་ཁ་ལ་ཨོྃ་བཀོད་དེ། ཀུན་རིག་གི་སྙིང་པོས་དགང་
བླུགས་གསུམ་དབུལ། དེ་ནས། ཨོཾ་རཏྣ་ཏྲ་ཡ་ཡ་སྭཱཧཱ། ཞེས་པའི་སྔགས་ཀྱིས་དཀོན་མཆོག་གསུམ་ལ་གསུམ་དབུལ། དེ་ནས་མེ་ལྷ་ལ་གསུམ་དབུལ། དེ་ནས་ཡམ་ཤིང་རྣམས་གོང་བཞིན་བསང་སྦྱང་བྱས་ནས། མཆོག་
སྦྱིན་གྱི་ལག་པས་དབུལ་ཞིང་ཀུན་རིག་གི་སྙིང་པོའི་མཐར་ཆེ་གེ་མོའི་སྡིག་སྒྲིབ་དང་ནད་གདོན་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་པའི་སྤེལ་ཚིག་དང་བཅས་པ་སྦ